钦定古今图书集成/明伦汇编/闺媛典/第107卷 > 皇清十三 > 苗元昌妻刘氏
## 钦定古今图书集成/明伦汇编/闺媛典/第107卷 > 皇清十三 > 苗元昌妻刘氏

按《宜良县志》：“刘氏，邑武生苗元昌妻，廪生刘大器女也。幼聪慧，父教以小学、《孝经》，能通大义，行止端谨，言笑不苟，父母钟爱之。及笄归，元昌恪持妇道，足不逾阃。丁亥，流贼入滇，孙可望兵入元昌家，逐元昌，执刘欲污之，不从，以刃胁之，氏夺刀自刎死。”